Държавен вестник, бр. 6, 2026 г., стр. 15

БРОЙ  6	
Д Ъ Р Ж А В Е Н  В Е С Т Н И К 	
СТР.  15  
МИНИСТЕРСТВО 
НА ЗЕМЕДЕЛИЕТО И ХРАНИТЕ
НАРЕДБА № 1 
от 6 януари 2025 г.
за условията и реда за предоставяне на спеш­
на финансова помощ на земеделски стопани, 
засегнати от неблагоприятни метеорологични 
явления за щети от измръзване/слана върху 
площи със сливи, праскови/нектарини, ягоди, 
малини, бадеми, лешници, маслодайна роза, 
нар, смокини, орехи, ябълки, винени лозя, 
десертни лозя, круши, дюли, киви, дрян и 
арония през 2025 г.
Г л а в а  п ъ р в а
ОБЩИ РАЗПОРЕДБИ
Чл. 1. С тази наредба се уреждат условията 
и редът за предоставяне на спешна финансова 
помощ съгласно Регламент за изпълнение 
(ЕС) 2025/2061 на Комисията от 10 октомври 
2025 г. за предоставяне на спешно финансово 
подпомагане за селскостопанските сектори, 
засегнати от неблагоприятни метеорологични 
явления в България, Латвия, Литва, Унгария, 
Полша и Румъния, в съответствие с Регламент 
(ЕС) № 1308/2013 на Европейския парламент 
и на Съвета (OB L, 2025/2061, 13.10.2025 г.) 
(Регламент за изпълнение (ЕС) 2025/2061).
Чл. 2. Финансовата помощ се предоставя 
по реда на тази наредба на земеделски стопани, 
които изпълняват изискванията по чл. 5 и 6.
Чл. 3. (1) Бюджетът на финансовата по­
мощ от Европейския фонд за гарантиране 
на земеделието е в размер на 7 400 000 евро.
(2) Към бюджета по ал. 1 се предоставя 
допълнително национално финансиране в 
размер до 14 800 000 евро при наличие на 
средства в бюджета на Държавен фонд „Зе­
меделие“ (ДФЗ).
Чл. 4. Размерът на финансовата помощ 
(ставка) за хектар за всяка допустима култура 
е посочен в приложението.
Г л а в а  в т о р а
ИЗИСКВАНИЯ КЪМ КАНДИДАТИТЕ
Чл. 5. (1) За предоставяне на спешна фи­
нансова помощ по тази наредба имат право 
да кандидатстват физически и юридически 
лица и еднолични търговци, регистрирани 
като земеделски стопани за 2025 г. по реда 
на Наредба № 3 от 1999 г. за създаване и 
поддържане на регистър на земеделските 
стопани (ДВ, бр. 10 от 1999 г.), с издадени 
през 2025 г. констативни протоколи за 100 % 
пропаднали площи с напълно унищожени зе­
меделски култури по приложението, за щети, 
причинени от измръзване/слана през 2025 г.
(2) Лица по ал. 1, за които са настъпили 
извънредни обстоятелства по смисъла на 
чл. 3, параграф 1, буква „д“ от Регламент 
(ЕС) 2021/2116 на Европейския парламент 
и на Съвета от 2 декември 2021 г. относно 
финансирането, управлението и мониторинга 
на общата селскостопанска политика и за 
отмяна на Регламент (ЕС) № 1306/2013 (ОВ, 
L 435, 6.12.2021 г.) (Регламент (ЕС) 2021/2116), 
са допустими за подпомагане по реда на тази 
наредба, ако са изпълнени изискванията по 
чл. 19 от Наредба № 4 от 2023 г. за условията 
и реда за подаване на заявления за подпо­
магане по интервенции за подпомагане на 
площ и за животни (ДВ, бр. 30 от 2023 г.).
Чл. 6. (1) Не са допустими за предоставя­
не на спешна финансова помощ кандидати, 
които:
1. са осъдени с влязла в сила присъда за 
престъпление по чл. 108а, 159а – 159г, 172, 
192а, 194 – 217, 219 – 252, 253 – 260, 301 – 307, 
321, 321а и 352 – 353е от Наказателния кодекс;
2. са осъдени с влязла в сила присъда за 
престъпление, аналогично на тези по т. 1, в 
друга държава членка или трета страна (за 
чужди граждани);
3. са в производство за обявяване в несъс­
тоятелност или са обявени в несъстоятелност;
4. са в производство по ликвидация;
5. имат публични задължения за данъци 
или задължителни осигурителни вноски, 
установени с окончателно съдебно решение 
или окончателен административен акт, с 
изключение на разсрочени, отсрочени или 
обезпечени задължения.
(2) В случаите, в които кандидат е юриди­
ческо лице, регистрирано по Търговския закон 
или Закона за кооперациите, условието по 
ал. 1, т. 1 и 2 се отнася за всички представ­
ляващи и управляващи юридическото лице.
(3) В случай на членство на юридически 
лица в лицата по чл. 5, ал. 1 условието по 
ал. 1, т. 1 и 2 се отнася и за техните предста­
вители в съответния управителен орган, за 
прокуристите и търговските пълномощници, 
когато има такива.
(4) В случаите, в които кандидат е дружест­
во по чл. 357 от Закона за задълженията и 
договорите, условието по ал. 1, т. 1 и 2 се 
отнася за всички съдружници.
(5) Обстоятелствата по ал. 1, т. 1 – 4 се 
декларират от кандидата в заявлението за 
предоставяне на спешна финансова помощ.